
	
	

                                 Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А  К О Р У П Ц И Я Т А   



София 1000, пл. "Света Неделя" №6 ,  тел: (+359 2)  9401 444, факс: (+359 2) 9401 595




Р Е Ш Е Н И Е  
   №  РС-9-24-054


Днес, 17.06.2024 година, в град София, Комисията за противодействие на корупцията, в състав:

Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева	

У С Т А Н О В И:

Производството е по реда на чл. 89, ал. 1, предл. 1 от Закона за противодействие на корупцията, образувано въз основа на Решение на Комисията за противодействие на корупцията (КПК) с рег. № КИ-029 от 24.01.2024 г. по сигнал с вх. рег. № С-9/08.01.2024 г. на КПК.
Производството е образувано против Евгения Христова - директор на Държавно горско стопанство -  гр. ******.
По същество в сигнала се твърди, че в Държавно горско стопанство – гр. ******, съществуват трайни роднински връзки. В стопанството работят лица, които са роднини помежду си, назначени от Евгения Христова. Твърди се, че търговете за добив на дървесина се печелят от близки до Христова юридически лица. На проведения през месец декември 2023 г. търг за продажба на дървесина, до участие е допусната фирма „*******“ ЕООД, която не е местен търговец. Твърди се, че през последните години имотното и финансово състояние на Евгения Христова и нейното семейство се е увеличило. 
           Във връзка с твърденията в сигнала Комисията е изискала и получила с писмо вх. № КПК-3891-1/07.03.2024 г. на КПК от За директора на „********“ – гр. ****** към Министерството на земеделието и храните на Република България, заверени копия на следните документи: Договор № 37 от 07.08.2009 г.; Анекс № 1 от 05.09.2019 г. към Договор № 37/07.08.2009 г.; Договор за управление № 399/25.06.2021 г., сключен между В. Н. в качеството му на директор на „*******“ - гр. ****** и Евгения Христова; Заповед № 153 от 13.09.2021 г.; Договор № 35/16.09.2021 г.; Писмо вх. № 631/13.12.2021 г. на „****“ – гр. *****; Предложение изх. № 311/13.12.2021 г. на „****“ – гр. *****; Писмо вх. № 650/15.12.2021 г. на „****“ - гр. *****; Анекс № 28 от 23.12.2021 г.; Заповед № РД 24 – 176/23.12.2021 г.; Договор № 2 от 17.01.2022 г.; Заповед № 55 от 25.03.2022 г.; Договор № 14 от 29.03.2022 г.; Писмо вх. № 672 от 14.11.2022 г. на „******“ – гр. *****; Анекс № 38 към Договор № 14 от 29.03.2022 г.; Заповед № РД 24 – 159/18.04.2022 г.; Договор № 20 от 09.05.2022 г.; Заповед № 84 от 29.07.2022 г.; Договор № 22 от 01.08.2022 г.; Заповед № 149 от 29.12.2022 г.; Договор № 6 от 01.03.2023 г.; Заповед № 155 от 29.12.2022 г.; Договор № 7 от 01.03.2023 г.; Заповед № 6 от 20.01.2023 г.; Договор № 15 от 24.01.2023 г.; Заповед № 97 от 27.09.2023 г.; Договор № 33 от 12.10.2023 г.
		В допълнение с писмо вх. № КПК-7499-1/05.06.2024 г. от директора на „**********“ – гр. ****** към Министерството на земеделието и храните на Република България са получени заверени копия на поименно щатно разписание на служителите в „********“ – гр. ****** към 2021 г., 2022 г. и 2023 година.    
	Служебно са извършени справки в НБД „Население“, на електронната страница на „****“ –гр. *****, ТРРЮЛНЦ и Регистър на лицата, заемащи висши публични длъжности на Комисията за противодействие на корупцията.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени три имена, адрес и е подписан.
С договор за управление № 399/25.06.2021 г., сключен на основание чл. 173, ал. 3 от Закона за горите, Евгения Христова е назначена за срок от 5 (пет) години за директор на Териториално поделение „*****“ – гр. **** от В. Н. - директор на „*********“  - гр. ******, считано от 28.06.2021 г. 
„***************“ - гр. ***** е със статут на държавно предприятие по чл. 62, ал. 3 от Търговския закон. Според административното деление на Република България „**********“ - гр. ******обхваща изцяло областите Видин, Монтана, **** и Плевен и части от областите Ловеч и София. Териториалния обхват на ***** - гр. ****** включва районите на дейност на следните държавни горски стопанства и държавни ловни стопанства: **** Берковица, **** Говежда, **** Монтана, **** Лом, **** Чипровци, **** Белоградчик, **** Видин, **** ****, **** ****, **** Оряхово, **** Миджур, **** Борима, **** Лесидрен, **** Ловеч, **** Никопол, **** Плевен, **** Троян, **** Черни Осъм, ДЛС Русалка, **** Годеч, **** Своге, **** Ботевград и ДЛС Витиня. 
От представените с писмо, вх. № КПК-3831-1 от 07.03.2024 г. от „******“ доказателства се установява:
Със Заповед № 153 от 13.09.2021 г. на Евгения Христова, в качеството й на директор на ТП „******“ – гр. ******, на основание чл. 62, ал. 1, т. 1 от Наредбата за условията и реда за възлагане изпълнението на дейности в горските територии-държавна общинска собственост и за ползване на дървесина и недървесни горски продукти от тях (НУРВИДГТ), чл. 59 от Административнопроцесуалния кодекс (АПК) и утвърден протокол от 13.09.2021 г. за работата на Комисия, назначена със Заповед № 150/13.09.2021 г., „*********“ ЕООД е обявен за класиран на първо място на проведен търг с явно наддаване за определяне на купувач и сключване на договор за покупко-продажба на прогнозни количества стояща дървесина на корен от Обект № 211033 в Държавни горски територии (ДГТ) в териториалния обхват на дейност на „****“ – гр. ****, открит със Заповед № 145/26.08.2021 г. на директора на ТП „****“ –  гр. ****. В същата Заповед е посочено, че няма участници класирани на второ място или отстранени такива.
На 16.09.2021 г. е сключен Договор № 35 между **** ТП „****“ – гр. **** и „*********“ ЕООД за покупко-продажба на прогнозно количество стояща дървесина на корен по асортиментна ведомост от годишен план за ползването на дървесина за 2021 г. от държавните горски територии на ТП „****“ – гр. ****. За горското стопанството подпис е положила Евгения Христова, в качеството й на директор.
Със Заявление вх. № 631/13.12.2021 г. на ТП „****“ – гр. **** до директора Евгения Христова, Н. Ц. – управител и едноличен собственик на „*********“ ЕООД, отправя молба срокът на договор № 35/16.09.2021 г., да бъде удължен до 30.09.2022 година, поради технически неизправности на техниката, усложнената обстановка в страната от разпространение на „COVID 19“, множество заболели работници, стръмен терен и невъзможност за извоз по горските пътища.
С изх. № 311 от 13.12.2021 г. Евгения Христова в качеството й на директор, прави предложение до директора на „****“ - гр. **** за удължаване на срока по Договор № 35/16.09.2021 г. за покупко-продажба на прогнозно количество дървесина от корен на обект № 211033 на територията на „****“ – гр. **** до 30.09.2022 година.
На 15.12.2021 г. В. Н. в качеството си на директор на „***********“ - гр. ****, на основание т. I от Заповед № 13-86/17.09.2021 година на „****“ - гр. ****, съгласува предложеното удължаване на срока на Договор № 35/16.09.2021 година.
На 23.12.2021 г. е сключен Анекс № 28 към Договор № 35/16.09.2021 г., с което срокът на договора е удължен до 30.09.2022 година. За ТП „****“ – гр. **** подпис е положила Евгения Христова. 
Със Заповед № РД - 176 от 23.12.2021 г. на В. Н., в качеството му на директор на „****“ - гр. ****, на основание чл. 74е, ал. 1, т. 1 и ал. 3 от НУРВИДГТ, чл. 59 от АПК и Протокол от 21.12.2021 г. на Комисията, назначена със Заповед № РД-24-150/20.12.2021 г. на директора на „****“ – гр. ****, „*********“ ЕООД е обявен за класиран на първо място от проведен електронен търг с наддаване / електронна тръжна процедура № 3100-4646 / за определяне на купувач и сключване на договор за покупко-продажба на стояща дървесина на корен от горски територии – държавна собственост за местни търговци, добита от Обект № 221003 в ДГТ в териториалния обхват на дейност на „****“ – гр. ****, открит със Заповед № РД 24-96/29.11.2021 г. на директора на „****“ гр. ****. В същата Заповед е посочено, че няма участници класирани на второ място или отстранени такива.
На 17.01.2022 г. е сключен Договор № 2 между **** ТП „****“ – гр. **** и „*********“ ЕООД за покупко продажба на прогнозно количество стояща дървесина на корен по асортиментна ведомост от годишен план за ползването на дървесина за 2022 г. от държавните горски територии на ТП „****“ – гр. ****, обект № 221003. За горското стопанството подпис е положила Евгения Христова, в качеството й на директор.
Със Заповед № 55 от 25.03.2022 г. на Евгения Христова - директор на ТП „****“ – гр. ****, на основание чл. 23, ал. 1, т. 1 от НУРВИДГТ и утвърден Протокол от работата на Комисията, назначена със Заповед № 54/24.03.2022 г., на директора на „****“ ТП „****“ – ****, за провеждане на открит конкурс за обект № 221018, отдел 198“и1,к1“ на територията на горското стопанство, като на основание чл. 60, ал. 1 от АПК се допуска предварително изпълнение на Заповедта, тъй като от закъснението на изпълнението й могат да настъпят немаловажни вреди за стопанството и се обявява „*********“ ЕООД за класиран на първо място за изпълнител на възлагане на дейността „Сеч, извоз и рампиране на дървесина на временен склад“ по БДС на територията на **** ТП „****“ – гр. **** в обект № 221018, отдел 198“и1,к1“. В същата Заповед е посочено, че няма участници класирани на второ място или отстранени такива.
На 29.03.2022 г. е сключен Договор № 14 между **** ТП „****“ – гр. **** и „*********“ ЕООД за възлагане на добив на дървесина за обект № 221018 за срок до 30.11.2022 година. За горското стопанството подпис е положила Евгения Христова, в качеството й на директор.
Със Заявление вх. № 657/08.11.2022 г. на **** ТП „****“ – гр. **** до директора Евгения Христова, Н. Ц. – управител и едноличен собственик на „*********“ ООД, отправя молба срока на договор № 14/29.03.2022 г. за  добив на дървесина  за подотдел 198“к1“ да бъде удължен до 30.10.2023 г., поради липса на заявления и неизвършван добив.
С изх. № 289 от 09.11.2022 г. Евгения Христова в качеството й на директор на „****“ – гр. ****, прави предложение до директора на „****“ гр. **** за удължаване на срока по Договор № 14/29.03.2022 г. за възлагане на добив на дървесина по чл. 193 от закона за горите от обект № 221018 на територията на ТП „****“ – **** до 30.10.2023 година.
На 14.11.2022 г. В. Н. - директор на „***********“ гр. ****, на основание т. I от Заповед № 13-86/17.09.2021 година на „****“ гр. ****, съгласува удължаване на срока на Договор № 14/29.03.2022 г. до 30.12.2022 година.
На 14.11.2022 г. е сключен Анекс № 38 към Договор № 14/29.03.2022 г., с който срокът на договора е удължен до 30.12.2022 година. За ТП „****“ – **** подпис е положила Евгения Христова.
Със Заповед № РД 24 - 159 от 18.04.2022 г. на В. Н., в качеството му на директор на „****“ - гр. ****, на основание чл. 74е, ал. 1, т. 1 и ал. 3 от НУРВИДГТ, чл. 59 от АПК и Протокол от 14.04.2022 г. на Комисията, назначена със Заповед № РД-24-150/13.04.2022 г. на директора на „****“ – гр. ****, „*********“ ЕООД е обявен за класиран на първо място от проведен електронен търг с наддаване /електрона тръжна процедура № 3100-5006/ за определяне на купувач и сключване на договор за продажба на стояща дървесина на корен за местни търговци, добита от Обект № 221017 в ДГТ в териториалния обхват на дейност на ТП „****“ – гр. ****, открит със Заповед № РД 24-103/22.03.2022 г. на директора на „****“ ТП. В същата Заповед е посочено, че няма участници класирани на второ място или отстранени такива.
На 09.05.2022 г. е сключен Договор № 20 между „****“ – гр. **** и „*********“ ЕООД за покупко-продажба на прогнозно количество стояща дървесина на корен по асортиментна ведомост от годишен план за ползването на дървесина за 2022 г. от държавните горски територии на ТП „****“ – гр. ****, обект № 221017. За горското стопанството подпис е положила Евгения Христова, в качеството й на директор.
Със Заповед № 84 от 29.07.2022 г. на Евгения Христова - директор на ТП „****“ – гр. ****, на основание чл. 23, ал. 1, т. 1 от НУРВИДГТ и утвърден Протокол от работата на Комисията, назначена със Заповед № 80/28.07.2022 г., на директора на „****“ ТП „****“ – ****, за провеждане на открит конкурс за обект № 221021, отдел 165“к1“, 167„с,у“, 172“г“, 174“м2“ на територията на горското стопанство, като на основание чл. 60, ал. 1 от АПК се допуска предварително изпълнение на Заповедта, тъй като от закъснението на изпълнението й могат да настъпят немаловажни вреди за стопанството и се обявява „*********“ ЕООД за класиран на първо място за изпълнител на възлагане на дейността „Сеч, извоз и рампиране на дървесина на временен склад“ по БДС на територията на **** ТП „****“ – гр. **** в обект № 221021, отдел 165“к1“, 167„с,у“, 172“г“, 174“м2“. В същата Заповед е посочено, че няма участници класирани на второ място или отстранени такива.
На 01.08.2022 г. е сключен Договор № 22 между **** ТП „****“ – гр. **** и „*********“ ЕООД за възлагане на добив на дървесина, по силата на който дружеството изпълнител на обекта да отсече, извози, рампира и измери до временен горски склад маркираната дървесина, съобразно технологичен план и асортиментната спецификация по договора, както и при необходимост да изгражда и/или поддържа извозните горски пътища и насажденията в обекта, в който извършва дърводобив. Дървесината е от обект № 221021, отдел 165“к1“, 167„с,у“, 172“г“, 174“м2“. За горското стопанството подпис е положила Евгения Христова, в качеството й на директор.
Със Заповед № 149 от 29.12.2022 г. на Евгения Христова - директор на ТП „****“ – гр. ****, на основание чл. 23, ал. 1, т. 1 от НУРВИДГТ и утвърден Протокол от работата на Комисията, назначена със Заповед № 141/29.12.2022 г., на директора на „****“ ТП „****“ – ****, за провеждане на открит конкурс за обект № 231007, отдел 183“с“, 189„о“, 382“с“ на територията на горското стопанство, като на основание чл. 60, ал. 1 от АПК се допуска предварително изпълнение на Заповедта, тъй като от закъснението на изпълнението й могат да настъпят немаловажни вреди за стопанството и се обявява „*********“ ЕООД за класиран на първо място за изпълнител на възлагане на дейността „Сеч, извоз и рампиране на дървесина на временен склад“ по БДС на територията на **** ТП „****“ – гр. **** в обект № 231007, отдел 183“с“, 189„о“, 382“с“. В същата Заповед е посочено, че няма участници класирани на второ място или отстранени такива.
На 03.01.2023 г. е сключен Договор № 6 между **** ТП „****“ – гр. **** и „*********“ ЕООД за възлагане на добив на дървесина, по силата на който дружеството изпълнител, да отсече, извози, рампира и измери до временен горски склад маркираната дървесина, съобразно технологичен план и асортиментната спецификация по настоящия договор, както и при необходимост да изгражда и/или поддържа извозните горски пътища и насажденията в обекта, в който извършва дърводобив. Дървесината е в обект № 231007, отдел 183“с“, 189„о“, 382“с“. За горското стопанството подпис е положила Евгения Христова, в качеството й на директор.
Със Заповед № 155 от 29.12.2022 г. на Евгения Христова - директор на ТП „****“ – ****, на основание чл. 23, ал. 1, т. 1 от НУРВИДГТ и утвърден Протокол от работата на Комисията, назначена със Заповед № 147/29.12.2022 г., на директора на „****“ ТП „****“ – ****, за провеждане на открит конкурс за обект № 231013, отдел 176“е“ на територията на горското стопанство, като на основание чл. 60, ал. 1 от АПК се допуска предварително изпълнение на Заповедта, тъй като от закъснението на изпълнението й могат да настъпят немаловажни вреди за стопанството и се обявява „*********“ ЕООД за класиран на първо място за изпълнител на възлагане на дейността „Сеч, извоз и рампиране на дървесина на временен склад“ по БДС на територията на **** ТП „****“ – гр. **** в обект № 231013, отдел 176“е“. В същата Заповед е посочено, че няма участници класирани на второ място или отстранени такива.
На 03.01.2023 г. е сключен Договор № 7 между „****“ ТП „****“ – гр. **** и „*********“ ЕООД за възлагане на добив на дървесина по силата на който дружеството изпълнител, да отсече, извози, рампира и измери до временен горски склад маркираната дървесина, съобразно технологичен план и асортиментната спецификация по настоящия договор, както и при необходимост да изгражда и/или поддържа извозните горски пътища и насажденията в обекта, в който извършва дърводобив. Дървесината е в обект № 231013, отдел 176“е“. За горското стопанството подпис е положила Евгения Христова, в качеството й на директор.
Със Заповед № 6 от 20.01.2023 г. на В. Й. – За директор на ТП „****“ – гр. ****, на основание чл. 23, ал. 1, т. 1 от НУРВИДГТ и утвърден Протокол от работата на Комисията, назначена със Заповед № 5/20.01.2023 г., на директора на „****“ ТП „****“ – гр. ****, за провеждане на открит конкурс за обект № 231016, отдел 181“а1,ю“ на територията на горското стопанство, като на основание чл. 60, ал. 1 от АПК се допуска предварително изпълнение на Заповедта, тъй като от закъснението на изпълнението й могат да настъпят немаловажни вреди за стопанството и се обявява „*********“ ЕООД за класиран на първо място за изпълнител на възлагане на дейността „Сеч, извоз и рампиране на дървесина на временен склад“ по БДС на територията на **** ТП „****“ – гр. **** в обект № 231016, отдел 181“а1,ю“  В същата Заповед е посочено, че няма участници класирани на второ място или отстранени такива.
На 24.01.2023 г. е сключен Договор № 15 между **** ТП „****“ – гр. **** и „*********“ ЕООД за възлагане на добив на дървесина, по силата на който дружеството изпълнител да отсече, извози, рампира и измери до временен горски склад маркираната дървесина, съобразно технологичен план и асортиментната спецификация по настоящия договор, както и при необходимост да изгражда и/или поддържа извозните горски пътища и насажденията в обекта, в който извършва дърводобив. Дървесината е в обект № 231016, отдел 181“а1,ю“. За горското стопанството подпис е положил В. Й. – За директор на ТП „****“ – ****.
Със Заповед № 97 от 27.09.2023 г. на Евгения Христова - директор на ТП „****“ – ****, на основание чл. 74е, ал. 1 и ал. 3 от НУРВИДГТ , чл. 59 от АПК и Протокол от 27.09.2023 г. от работата на Комисията, назначена със Заповед № 96/26.09.2023 г., на директора на „****“ ТП „****“ – гр. ****, се обявява „*********“ ЕООД за класиран на първо място от проведен електронен търг с наддаване /електронна тръжна процедура ЕТ00369/ за определяне на купувач и сключване на договор за продажба на прогнозни количества стояща дървесина на корен, добита в обект 231023 в ДГТ в териториалния обхват на дейност на ТП „****“ – гр. ****, открит със заповед № 91/05.09.2023 г. на директора на ТП „****“ – гр. ****. В Заповедта е посочено, че „*********“ ЕООД печели търга поради това, че първи по време е предложил достигната цена в размер на 40.832 (четиридесет хиляди осемстотин тридесет и два) лева. На второ място е касиран „******“ ЕООД. 
На 12.10.2023 г. е сключен Договор № 33 между ТП „****“ – гр. ****, представлявано от Евгения Христова, в качеството й на директор и „*********“ ЕООД, с който продавачът прехвърля на купувача собствеността върху маркираната дървесина на корен от обект № 231023, ТП „****“ – гр. ****, отдел 185, подотдел „м“, отдел 196, подотдел „м“, а купувачът се задължава да заплати предложената от него цена, да добие и транспортира дървесината, разпределена по категории, асортименти, количество и цена. 
От получена със същото писмо вх. № КПК-3891-1/07.03.2024 г. на КПК информация, относно наличие на издадени заповеди, сключени договори и/или споразумения и други актове от страна на Евгения Христова, в качеството й на директор на ТП „****“ – гр. ****, по отношение на Сдружение „*******“, ЕИК *******, Сдружение „******* ****-Роман“, ЕИК ****** и „***** лес“, ЕООД ЕИК *****, за периода от м. 02.2021 г. до настоящият момент, е видно, че **** – гр. **** няма сключени договори с посочените сдружения и търговско дружество за проверявания период.
От справка в ТРРЮЛНЦ по партидата на „*******“ ЕООД е видно, че едноличен собственик и управител на същото е Н. Ц.
При извършената справка в НБД „Население“ не се установява родство между Евгения Христова и Н. Ц.- едноличен собственик и управител на „******“ ЕООД.
От извършената проверка в НБД „Население“ по отношение на Евгения Христова и служителите на „****“ – гр. ****, посочени в поименното щатно разписание на длъжностите в държавното стопанство към 2021 г., 2022 г. и 2023 г., не се установява наличие на родство по права линия, по съребрена линия до четвърта степен включително, и по сватовство до втора степен, включително между Христова и който и да е от тях.
 
Въз основа на така изяснената фактическа обстановка, комисията установи  следното от правна страна:

За да е осъществен конфликт на интереси по смисъла на чл. 70 от Закона за противодействие на корупцията (ЗПК), трябва да са налице три кумулативни предпоставки: лице, заемащо публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие. 
Евгения Христова в качеството й на директор на ******** – гр. **** е лице, заемащо публична длъжност чл. 6, ал. 1, т. 47 от ЗПК и органът, компетентен да се произнесе относно наличието или липсата на конфликт на интереси по отношение на нея е Комисията за противодействие на корупцията. 
Видно от разпоредбата на чл. 163 от Закона за горите (ЗГ), за управлението на горски територии – държавна собственост, които не са предоставени на ведомства или юридически лица, се създават държавни предприятия, които са юридически лица със статут на държавни предприятия по чл. 62, ал. 3 от Търговския закон (ТЗ). Министърът на земеделието и храните със заповед определя районите на дейност на държавните предприятия. Съгласно разпоредбата на чл. 164, ал. 1 от ЗГ, създадените по този ред предприятия имат двустепенна структура на управление, която включва: централно управление и териториални поделения – държавни горски и ловни стопанства. Държавните горски стопанства, в частност – ТП „****“ – гр. ****, като териториално поделение на „****“ ДП - гр. ****, осъществява функциите на държавното предприятие в определения му район на дейност. Същото се ръководи и представлява от директор, който се назначава от директора на държавното предприятие.
Според подписания Договор за управление № 399/25.06.2021 г. Евгения Христова, в качеството й на директор ТП „****“ – гр. **** организира, ръководи и контролира цялостната дейност на териториалното поделение, отчита дейността си пред директора на централното управление, сключва договори, свързани с дейността на поделението в рамките, предоставени му от закона и от директора на държавното предприятие, сключва и прекратява договорите със служителите и работниците в съответното териториално поделение и други. 
В конкретния случай от получените доказателства по административната преписка става ясно, че за проверявания период Евгения Христова, в качеството си на директор на „****“ – гр. **** е упражнила правомощия по служба по отношение на „*********“ ЕООД, като е подписала заповеди, съответно № 153 от 13.09.2021 г., № 55 от 25.03.2021 г., № 84 от 29.07.2022 г., № 149 от 29.12.2022 г., № 155 от 29.12.2022 г. и № 97 от 27.09.2023 г., договори, съответно № 35 от 16.09.2021 г., № 2 от 17.01.2022 г., № 14 от 29.03.2022 г., № 20 от 09.05.2022 г., № 22 от 01.08.2022 г., № 6 от 03.01.2023 г.,  № 7 от 03.01.2023 г. и № 33 от 12.10.2023 г., анекси, съответно № 28 от 23.12.2021 г., № 38 от 14.11.2022 г. и предложения, съответно № 311 от 13.12.2021 г. и № 289 от 09.11.2022 г., от които не може да се обоснове наличие на частен интерес по случая от нейна страна, като следва да се посочи, че в голям обем от подписаните от Христова заповеди и последвалите ги договори, анекси и или предложения, в качеството й на директор на „****“ – гр. **** е посочено, че няма участник класиран на второ място или такъв/такива отстранени от участие по време на провеждане на процедурата.
По отношение на подписана от Христова заповед № 97 от 27.09.2023 г., с която „*********“ ЕООД е обявен за спечелил търга, се сочи, че дружеството първо по време е предложило достигната цена в размер на 40.832 (четиридесет хиляди осемстотин тридесет и два) лева, потвърдена на 27.09.2023 г. в 10:32:36 часа. Класираното на второ място дружество „*****“ ЕООД е достигнало цена на търга от 40 204 (четиридесет хиляди двеста и четири) лева, потвърдена на 27.09.2023 г. в 10:31:30 часа, като следващо предлагане на по-висока цена не е посочено. Във връзка с това на 12.10.2023 г. е сключен Договор № 33 между ТП „****“ – гр. **** и „*********“ ЕООД. Във връзка с изложеното и състезателния характер на процедурата, не са налице основания за обосноваване на частен интерес при подписване на съответните документи от страна на Евгения Христова, в качеството и на директор на „****“ – гр. ****.
По отношение на твърденията, че „*********“ ЕООД не е местен търговец и не отговаря на изискванията на чл. 38 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (Наредбата) и въпреки съдържащите в сигнала данни, за подадена по случая жалба до „****“ – гр. ****, беше извършена проверка по отношения на посоченото по-горе дружество. Съгласно чл. 38, ал. 1 от Наредбата държавните горски стопанства, държавните ловни стопанства, както и общините – собственици на гори, могат да предоставят до една трета от годишното си ползване на дървесина за добив или за преработване на търговци, които отговарят на изискванията на чл. 115 от ЗГ. 
Според чл. 115, ал. 1 от ЗГ държавните горски стопанства, държавните ловни стопанства, както и общините - собственици на гори, могат да предоставят до една трета от годишното си ползване на дървесина за добив или за преработване на търговци, които, осъществяват дейността си и са със седалище и адрес на управление на територията на община, в която попадат територии на съответното държавно горско стопанство или държавно ловно стопанство, в което се извършва ползването на дървесина, или съответната община, в случаите, когато ползването на дървесина се извършва в горски територии - общинска собственост. 
От извършената справка в ТРРЮЛНЦ по партидата на „*********“ ЕООД се установи, че е еднолично дружество с ограничена отговорност и с предмет на дейност търговия и посредническа дейност в страната и в чужбина, транспорт, реклама, туризъм, консултантска, брокерска дейност, както и всяка незабранена от закона дейност. Седалището и адреса на управление на дружеството е на територията на област ****, Община ****, ул. „Георги Кирков“ № 27, ет. 1, ап. 2, което кореспондира със законовото изискване за местен търговец, според чл. 115 от Закона за горите. 
От извършената справка в НБД „Население“ не се установи родство между Евгения Христова и едноличният собственик и управител на „*********“ ЕООД Н. Ц., което обуславя липсата на свързаност между тях по смисъла на §1, т. 9, б. „а“ от ДР на ЗПК. Не се установи и участие в това дружество или други обвързаности, обуславящи икономически зависимости между Христова и Цолов и между нея и дружеството. Горното предпоставя липсата на частен интерес от упражнените от Христова правомощия по служба по отношение на „*********“ ЕООД.
Предвид изложеното, се налага извода, че са налице два от елементите на състава на конфликт на интереси, а именно: лице заемащо публична длъжност и упражнени от лицето правомощия по служба. Липсва частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПК, които представляват негова проявна форма и води до липсата на конфликт на интереси по отношение на Евгения Христова, в качеството й на директор на Държавно горско стопанство – гр. **** и лице, заемащо публична длъжност чл. 6, ал. 1, т. 47 от ЗПК при подписване на  заповеди - № 153 от 13.09.2021 г., № 55 от 25.03.2021 г., № 84 от 29.07.2022 г., № 149 от 29.12.2022 г., № 155 от 29.12.2022 г. и № 97 от 27.09.2023 г., договори - № 35 от 16.09.2021 г., № 2 от 17.01.2022 г., № 14 от 29.03.2022 г., № 20 от 09.05.2022 г., № 22 от 01.08.2022 г., № 6 от 03.01.2023 г.,  № 7 от 03.01.2023 г. и № 33 от 12.10.2023 г., анекси - № 28 от 23.12.2021 г., № 38 от 14.11.2022 г. и предложения - № 311 от 13.12.2021 г. и № 289 от 09.11.2022 година.
Не се установяват упражнени правомощия по служба от страна на Евгения Христова, в качеството й на директор на „****“ – гр. **** по отношение на подписване на заповеди № РД - 176 от 23.12.2021 г., № РД 24 - 159 от 18.04.2022 г. и № 6 от 20.01.2023 г. и Договор № 15 от 24.01.2023 г. имащи отношение към сключвани договори с „*********“ ЕООД, тъй като същите са подписани от директора на „****“.
В този случай е налице само една от предпоставките за „конфликт на интереси“ по отношение на Евгения Христова, в качеството й на директор на „****“ – гр. ****, а именно – лице, заемащо публична длъжност. Липсата на упражнени правомощия по служба от лицето, заемащо публична длъжност, изключва наличието на нарушение на разпоредбите на Глава Осма, Раздел II от ЗПКОНПИ (отм.), респективно Глава Осма, Раздел II от ЗПК, съответно води и до липсата на конфликт на интереси.
По отношения на твърденията за наличие на роднински връзки между служители в Държавно горско стопанство – гр. **** следва да се посочи, че съгласно легалното определение в §1 т. 9 от ДР на ЗПК, „свързани лица“ са съпрузите или лицата, които се намират във фактическо съжителство на съпружески начала, роднините по права линия, по съребрена линия - до четвърта степен включително, и по сватовство - до втора степен включително; физически и юридически лица, с които лицето, заемащо публична длъжност се намира в икономически или политически зависимости, които пораждат основателни съмнения в неговата безпристрастност и обективност. Установените обстоятелства за липса на родство по права линия, по съребрена линия - до четвърта степен включително и по сватовство - до втора степен, включително, между Евгения Христова – директор на „**** – гр. **** и посочените лица в поименното щатно разписание на длъжностите в държавното стопанство към 2021 г., 2022 г. и 2023 г., води до липсата на свързаност помежду им по смисъла на §1, т. 9, б. „а“ от ДР на ЗПК, а оттук и до липсата на конфликт на интереси за Христова от евентуално упражнени от нея правомощия спрямо тези лица
От получената информация, относно наличие на издадени заповеди, сключени договори и/или споразумения и други актове от страна на Евгения Христова, в качеството й на директор на „****“ – гр. ****, по отношение на Сдружение „*******“ ЕИК ******, Сдружение „******* ****-Роман“ ЕИК ****** и „*****“ ЕООД ЕИК ********, за проверявания период от м. 02.2021 г. до настоящият момент, не се установиха упражнени правомощия от Христова.
Във връзка с горното следва да се уточни, че съгласно разпоредбата на чл. 73 от ЗПКОНПИ (отм.) и чл. 91 от ЗПК производството за установяване на конфликт на интереси, както и за нарушения по чл. 68 и 69, респективно чл. 86 и 87 се образува в срок от 6 месеца от откриването, но не по-късно от три години от извършването на нарушението. Във връзка това следва да се посочи, че упражнените правомощия от страна на Евгения Христова, в качеството й на директор на „****“ – **** по отношение на сключен Договор № 37 от 07.08.2009 г. за предоставяне и стопанисване на дивеча на ловните сдружения по чл. 30 от Закона за лова и опазване на дивеча между „****“ – **** и Сдружение „****** „****-Роман“ и Анекс № 1 от 05.09.2019 г. към Договор № 37/07.08.2009 г., че не са предмет на настоящата проверка поради изтекъл срок по чл. 73 от ЗПКОНПИ (отм.) и чл. 91 от ЗПК.
Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на частен интерес по отношение на Евгения Христова, в качеството й на директор на ******** – гр. **** и лице, заемащо публична длъжност чл. 6, ал. 1, т. 47 от ЗПК, неин или на свързано с нея лице.

Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК



РЕШИ:


НЕ УСТАНОВЯВА конфликт на интереси по отношение на Евгения ********* Христова, EГН ********, в качеството й на директор на ******** – гр. **** и лице, заемащо публична длъжност чл. 6, ал. 1, т. 47 от ЗПК, във връзка с издаване на заповеди - № 153 от 13.09.2021 г., № 55 от 25.03.2021 г., № 84 от 29.07.2022 г., № 149 от 29.12.2022 г., № 155 от 29.12.2022 г. и № 97 от 27.09.2023 г., както и подписване на договори - № 35 от 16.09.2021 г., № 2 от 17.01.2022 г., № 14 от 29.03.2022 г., № 20 от 09.05.2022 г., № 22 от 01.08.2022 г., № 6 от 03.01.2023 г.,  № 7 от 03.01.2023 г. и № 33 от 12.10.2023 г., анекси - № 28 от 23.12.2021 г., № 38 от 14.11.2022 г. и предложения - № 311 от 13.12.2021 г. и № 289 от 09.11.2022 г., поради липса на частен интерес, неин или на свързано с нея лице. 

НЕ УСТАНОВЯВА конфликт на интереси по отношение на Евгения Христова, EГН ********, в качеството й на директор на ******** – гр. **** и лице, заемащо публична длъжност чл. 6, ал. 1, т. 47 от ЗПК, във връзка с подписване на заповеди № РД - 176 от 23.12.2021 г., № РД 24 - 159 от 18.04.2022 г. и № 6 от 20.01.2023 г. и Договор № 15 от 24.01.2023 г., поради липсата на упражнени правомощия по служба.

Препис от Решението да се изпрати на Окръжна прокуратура ****, с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.



          КОМИСИЯ:

          ЗАМЕСТНИК-ПРЕДСЕДАТЕЛ:…………П…………….../АНТОН СЛАВЧЕВ /

          ЧЛЕН:…………………..………П……………….….../АНТОАНЕТА ЦОНКОВА/

          ЧЛЕН:………………………….П……………...……………..../ПЛАМЕН ЙОЦОВ/

           ЧЛЕН:……………………....…П.........................................../СИЛВИЯ КЪДРЕВА/

